section_heading: Povijest
paragraph_text: Pred kraj rata, 10. armija sudjeluje u Bitci kod Vittoria Veneta (24. listopada – 3. studenog 1918.). U tom razdoblju armija je u svom sastavu imala četiri korpusa i to V., XX., XXI. i XIV. korpus, te je i dalje držala položaje u zapadnom Tirolu istočno od Adige. Deseta armija nije uspjela spriječiti prodor talijanske 1. i 7. armije, te je ubrzo prisiljena na povlačenje prema sjeveru. Kao i sve ostale austrougarske armije i 10. armija je prestala postojati potpisivanjem primirja 3. studenog 1918. i raspadom Austro-Ugarske.